Jan Davidsz. de Heem

**Jan Davidsz. de Heem** tai kokonaisuudessaan Jan Davidszoon de Heem (huhtikuu 1606 Utrecht – 9. helmikuuta 1684 Antwerpen) oli Alankomaiden kultakauden aikana vaikuttanut taidemaalari. De Heem maalasi erilaisia aiheita, mutta hänet tunnetaan erityisesti ylitsevuotavan runsaista ja värikkäistä kukka- ja hedelmäasetelmistaan.  

## Elämä ja ura

Jan de Heem syntyi nimellä Jan Davidszoon van Antwerpen. Hänen isänsä oli muusikko David van Antwerpen. De Heemin varhaisista opinnoista tiedetään vähän. Hän siirtyi Leideniin, jossa hän maalasi symbolisia vanitas-asetelmia, joiden väripaletti oli lähes monokromaattisen rajoitettu. Näissä töissä näkyvät Rembrandtin ja Jan Lievensin vaikutteet.  

Vuonna 1635 katolinen de Heem muutti Antewerpiin nykyisen Belgian alueelle, joka oli alueen katolisuuden ydinaluetta. Siellä hänestä tuli Pyhän Luukkaan taidemaalarien killan jäsen. Antwerpissa De Heemin tyyli kehittyi runsaaksi väri-iloitteluksi, josta hänet on myöhemmin tunnettu. De Heem jatkoi liikkumista etelän Antwerpin ja pohjoisen Utrechtin välillä ja työskenteli molemmissa kaupungeissa. Vuosien 1667 ja 1672 välillä de Heem opetti ja työskenteli omassa ateljeessaan Utrechtissa. 

De Heem oli omana aikanaan varsin arvostettu. Häntä pidettiin yleisesti yhtenä aikakauden parhaista maalareista. Hän menestyi myös kaupallisesti. De Heemin prinssi William III:n muotokuvasta saama 2&nbsp;000 guldenia oli korkeimpia yksittäisestä maalauksesta maksettuja palkkioita koko Alankomaiden kultakauden aikana. 

De Heemin vaikutus Alankomaiden alueen asetelmamaalauksen perinteeseen oli hyvin merkittävä. Lähes kaikki de Heemin jälkeen maalanneet asetelmamaalarit ovat saaneet vaikutteita hänen töistään, myös Willem Kalfin ja Abraham van Beyerenin kaltaiset tunnustetut mestarit. De Heem työskenteli ja vaikutti useassa kaupungissa Alankomaiden alueella, ja hänen työtään seurattiin ja imitoitiin Leidenissä, Antwerpissa ja Utrechtissa. Myös De Heemin pojista Cornelius de Heemistä (1631–1695) ja Jan Jansz. de Heemistä (1650–1695) tuli maalareita. He jatkoivat isänsä aiheiden käsittelyä.

## Tyyli ja teokset
De Heem tunnetaan nykyisin erityisesti hyvin runsaista ja värikkäistä kukka- ja hedelmäasetelmistaan. Hän aloitti kuitenkin uransa lähes päinvastaisilla teoksilla, maalaamalla monokromaattisia ja sommittelultaan selkeitä ja yksinkertaisia vanitas-asetelmia. Muutos de Heemin taiteessa tapahtui hänen muutettuaan vuonna 1635 etelään Antwerpin alueelle. Kukka- ja hedelmäaiheiden lisäksi de Heem maalasi *pronkstilleven*-nimellä kutsuttuja koristeellisia ja runsaita pöytäasetelmia. De Heemin asetelmien kukilla ja esineillä oli symbolinen, usein uskonnollinen merkitys. 

## Maalauksia

A Vanitas Still-Life with a Skull, a Book and Roses (Jan Davidsz. de Heem) - Nationalmuseum - 23891.tif|*Vanitas-asetelma*, n.1630, 23.2 × 34.6 cm, Nationalmuseum, Tukholma.
Jan Davidsz de Heem 006.jpg|*Aamiaisasetelma. Samppanjalasi ja piippu*, 1642, 47 × 59 cm, Residenzgalerie, Salzburg.
Jan Davidsz de Heem, Kunsthistorisches Museum Wien, Gemäldegalerie - Eucharistie, von Fruchtgirlanden umgeben - GG 571 - Kunsthistorisches Museum.jpg|*Hedelmien ja kukkaseppeleiden kehystämä ehtoollismalja,* 1648*,* 138 × 125.5 cm, Kunsthistorisches Museum, Wien.
Jan Davidsz de Heem 002.jpg|*Kukkavaasi*, n. 1660, 69.6 × 56.5 cm, National Gallery of Art, Washington.
Jan Davidsz. de Heem - Still-Life with Flowers in a Glass Vase and Fruit - WGA11284.jpg|*Kukka-asetelma lasimaljakossa, hedelmiä,* n. 1665, 53 × 41 cm, Thyssen-Bornemisza, Madrid.
Flower Still Life with a Bowl of Fruit and Oysters (Jan Davidsz. de Heem) - Nationalmuseum - 32082.tif|*Kukka-asetelma, hedelmäkulho ja ostereita*, n. 1665/1666, 72.8 × 67.8 cm, Nationalmuseum, Tukholma.
Garland of Fruit and Flowers by Jan Davidsz. de Heem Mauritshuis 49.jpg|*Hedelmien ja kukkien seppele*, 1650–1660?, 60.2 × 74.7 cm, Mauritshuis, Haag.
Jan davids de heem-fleurs avec portrait guillaume III d'Orange.jpg|*Kymmenvuotiaan Englannin prinssin [[William III of England]] muotokuva*, n. 1670, 132 × 108 cm, Museum of Fine Arts of Lyon, Lyon.
Jan Davidsz de Heem - A still life upon a hard‐stone table in front of a stone wall 406N09302 6V4ZB.jpg|*Asetelma kovakivipöydällä kivimuurin edessä,* n. 1675, 55.5 × 66.5 cm, yksityiskokoelma.   


## Lähteet

## Aiheesta muualla